अहमदी समुदाय अपने संप्रदाय के संस्थापक मिर्जा गुलाम अहमद को भी पैग़म्बर का दर्जा देते हैं जिसे प्रमुख मुस्लिम धर्म और पाकिस्तानी कानून अस्वीकार करता है. पाकिस्तानी कानून के अनुसार, मतदाताओं के रूप में पंजीकरण करने के लिए अहमदियों को या तो अपने विश्वास को त्यागना होगा या एक अलग चुनावी सूची में शामिल होने के लिए सहमत होना होगा और अपनी स्थिति को 'गैर-मुस्लिम' के रूप में स्वीकार करना होगा. लेकिन मुसलमानों के रूप में अपनी पहचान को कायम रखना ही अहमदिया धार्मिक विश्वास का आधार है और इसलिए वे इस कानून के रहते चुनावी सूची में खुद को पंजीकृत नहीं कराते हैं.